**Obrtnička škola za osobne usluge**

**Savska cesta 23, Zagreb**

Tel: 01/4886-180 Fax: 01/ 4886-181

Mail: prva.obrtnicka@gmail.com

Klasa: 602-02/21-02/02

URBROJ: 251-302-01-21-1

**PROTOKOL O POSTUPANJU U SLUČAJU POTRESA**

Potres je iznenadna i kratkotrajna vibracija tla uzrokovana pucanjem i urušavanjem stijena, vulkanskom aktivnošću ili tektonskim poremećajima u litosferi. Mjesto nastanka potresa u dubini Zemlje nazivamo **hipocentar** a mjesto neposredno iznad hipocentra na površini Zemlje gdje se potres i najjače osjeti naziva se **epicentar**. Postoje dvije mjere koje opisuju potres: magnituda i jakost (intezitet).

Potresi se događaju iznenada, bez upozorenja i ne mogu se predvidjeti. Nakon prvog potresa očekuju se naknadna podrhtavanja tla koja mogu biti i slabija i jača od prvog.

1. **ZA UČENIKE**

Ovim Protokolom upoznat ćete se sa načinima postupanja u slučaju potresa, tijekom i nakon potresa, te pravilima i koracima za koja molimo da ih se pridržavate radi vaše i naše sigurnosti. **Uvijek moramo postupati odgovorno prema sebi i drugima. Stoga je posebno važno da mirno slijedite upute nastavnika.**

Uputno je u školu nositi i poseban nepropusni ruksak u kojemu se nalaze potrebni lijekovi koje koristite, voda, topli odjevni predmeti, nešto grickalica ili suhe hrane, paketić prve pomoći, svjetiljku, zviždaljku, te papir s vašim podacima i kontaktima vaših roditelja, koji stalno držite uz svoje radno mjesto te u slučaju katastrofe i napuštanja prostora škole nosite sa sobom .

**ZA VRIJEME NASTAVE**

* Ukoliko se dogodi potres za vrijeme trajanja nastave, a nalazite se u učionici, **dok traje potres i trešnja spustite se pod klupu i pokrijte glavu rukama ili čučnite uz slobodan nosivi zid**. Odmaknite se od staklenih površina, ili od visokih predmeta, ormara i slično te obavezno zaštitite glavu i lice.
* Ukoliko ste na hodniku ili wc-u **stanite uz zid bez prozora ili ispod štoka od vrata** i **čekajte da se podrhtavanje smiri**, te čekajte upute nastavnika ili zaposlenika škole koji se nalaze na hodniku
* **Zaštitite glavu jaknom, rukama ili torbom** u slučaju urušavanja plafona, da vas padajući dijelovi ne bi ozlijedili
* **Ne napuštajte zgradu dok traje potres**
* Nakon smirivanja trešnje i na znak nastavnika ili školskog zvona, trebate izaći ispod klupa i u učionici **formirati kolonu jedan iza drugoga** te napustiti školu bez panike i trčanja u što kraćem vremenu, a prema Planu evakuacije, odnosno nastavnici će vas odvesti evakuacijskim putem ubrzanim hodom na **zborno mjesto**- **DVORIŠTE STUDENTSKOG CENTRA**.
* Prilikom napuštanja zgrade škole, sa sobom ponesite jakne i pripremljeni ruksak, a školske torbe ostaju u razredu.
* Na zbornom mjestu mirno slušajte upute nastavnika i ostanite u grupi poštujući epidemiološke mjere, odnosno dovoljan razmak
* Ne napuštajte zborno mjesto, nego pomognite u prebrojavanju razrednih kolega i ostanite uz predmetnog nastavnika s kojim ste bili u razredu ili praktikumu. Nastavnici uvijek moraju znati i voditi brigu o svakom učeniku iz razreda
* Škola će u što kraćem roku preko dostupnih kanala, objavom na web stranici škole, facebook stranici škole ili mail-om nastojati obavijestiti roditelje.
* Ne pokušavajte sami odlaziti svojim kućama, pričekajte upute nastavnika o povratku u učionice ili o organiziranom odlasku kućama.
* Nastavnik ili predstavnik škole ostaje s učenicima do dolaska roditelja.
* Roditelji su dužni doći po djecu na zborno mjesto razreda, ili se u iznimnim slučajevima javljaju mobitelom.
* Roditelji ne odvode djecu dok se ne jave nastavniku (osobno ili mobitelom).
* Može doći do opterećenja telefonskih linija pa je teža uspostava komunikacije s roditeljima zato je preporuka da se šalju grupne informacije te izbjegava pojedinačno javljanje
* Nastavnici će u što kraćem roku također pokušati obavijestiti sve roditelje.

**ZA VRIJEME POVRATKA KUĆAMA**

* Kući možete otići tek kada roditelji dođu po vas ili nastavnik kaže da odlazite kućama.
* Prilikom odlaska prema kući, odmaknite se od rubova kuća da na vas ne bi pali crijepovi ili komadi žbuke.
* Pazite na automobile ukoliko se krećete po cesti.
* Pokrijte glavu torbom, debljom odjećom ili rukama da se zaštitite od mogućih padajućih predmeta.

**ZA VRIJEME DOLASKA NA TRAMVAJSKU STANICU**

* Ukoliko se dogodi potres za vrijeme vašeg dolaska na tramvajsku stanicu, budite mirni, i odmaknite se od objekata koji bi se mogli srušiti
* Odmaknite se od rubova kuća da na vas ne bi pali crijepovi ili komadi žbuke
* Pokrijte glavu torbom, debljom odjećom ili rukama da se zaštitite od mogućih padajućih predmeta
* Mirno pričekajte da potres prestane i uputite se na tramvajsku stanicu

**ZA VRIJEME ODLASKA KUĆAMA, NAKON NAPUŠTANJA PRIJEVOZA**

* Ukoliko se dogodi potres nakon što ste napustili prijevoz i krenuli svojim kućama budite mirni, i odmaknite se od objekata koji bi se mogli srušiti
* Odmaknite se od rubova kuća da na vas ne bi pali crijepovi ili komadi žbuke
* Pokrijte glavu torbom, debljom odjećom ili rukama da se zaštitite od mogućih padajućih predmeta
* Nakon prestanka trešnje mirno, ali bez nepotrebnog zadržavanja požurite svojim kućama
1. **EVAKUACIJSKI PUTEVI**

|  |  |  |  |
| --- | --- | --- | --- |
| R.BR. | UČIONICA  | EVAKUACIJSKI PUT | ZBORNO MJESTO |
|  | 1 | **Glavno stubište, glavni ulaz /izlaz**(izlaz na Savsku cestu) | **Dvorište Studentskog centra** |
|  | Porta |
|  | Voditeljica - obrazovanje odraslih |
|  | 8 (FL) |
|  | 9  |
|  | Gornji frizerski praktikum |
|  | 11 |
|  | 12 |
|  | 13 |
|  | 14 |
|  | Zbornica |
|  | Tajništvo |
|  | Stručni suradnici |
|  | Referada / Ravnateljica |
|  | Računovodstvo |
|  | 2 | **Sporedno stubište, stražnji ulaz /izlaz** (dvorišna strana zgrade, izlaz na dvorište SC-a) | **Dvorište Studentskog centra** |
|  | 3 |
|  | Knjižnica |
|  | Donji frizerski praktikum |
|  | 15  |
|  | 5 (kozmetičko-pedikerski praktikum) |
|  | Sportska dvorana |
|  | 6 |
|  | Kotlovnica, domar |

1. **ZA NASTAVNIKE i ZAPOSLENIKE ŠKOLE**

**MJERE ZAŠTITE OD POTRESA – PREVENTIVNE RADNJE DJELATNIKA:**

* Kontinuirana i sustavna edukacija: što učiniti prije, tijekom i nakon potresa
* Potaknite djecu i mlade da o potresu i pripremi za potres razgovaraju u obitelji
* Organizirajte roditeljski sastanak na tu temu i upoznajte roditelje s Protokolom
* Redovite godišnje vježbe na razini škole
* Obavezno na početku sata evidentirati odsutne učenike u E-dnevnik i provjeriti brojno stanje učenika u razredu
* Uvijek znati koje izlaze koristimo prema evakuacijskom planu/nacrtu koji se nalaze u svakom hodniku škole, gdje stoje ključevi, gdje je zborno mjesto, svi izlazi i hodnici moraju biti prohodni - Primjereno razgovarati s učenicima što je to potres i kako se ponašati ukoliko dođe do njega (na SRO odraditi pripremljene materijale od strane pedagoške službe)
* Pokazati učenicima najsigurnije mjesto u prostoru, označiti ih, povremeno podsjećati i vježbati

**Zaposlenici odgovorni za provođenje evakuacije:**

Darinka Štampar Šmaguc – ovlaštenik poslodavca, član odbora za zaštitu na radu

Katica Knezović – povjerenik zaštite na radu

Ana Tolp – ovlaštenik zaštite na radu

**Zaposlenici educirani za pružanje prve pomoći:**

Branka Grabar Tripalo, dr. medicine

Igor Man, prof. TZK-a; Marko Tardelli, prof. TZK-a, Jasenka Gredičak ,prof. TZK-a, Zdenka Bošnjak, str. učiteljica i medicinska sestra i Ivona Matković, prof. biologije i aktivni vatrogasac

**Torbe za prvu pomoć** u slučaju evakuacije nalaze se: u svim praktikumima i većini učionica

( uzimaju ih i iznose nastavnici koji se zateknu u vrijeme potresa u toj učionici ili praktikumu)

**Odbor za zaštitu na radu:**

Stručnjak zaštite na radu-vanjski član

Specijalist medicine rada -Dr. Jelena Macan

Poslodavac/ ovlaštenik poslodavca – Darinka Štampar Šmaguc

Poslodavac /ovlaštenik poslodavca- zamjenik- Ana Tolp

Povjerenik zaštite na radu -Katica Knezović

**ZADUŽENJA DJELATNIKA:**

* Nastavnici koji se zateknu na nastavi, brinu o razredu tijekom i nakon potresa (prema uputama u Protokolu) te u suradnji s kolegama koji koordiniraju izlazak, izlaze s učenicima iz škole na zborno mjesto
* Voditeljica smjene pomaže u koordinaciji izlaska učenika i nastavnika na gornjem katu i zadnja napušta kat, ako nije u smijeni taj dio koordinacije preuzima pedagoška služba
* Voditeljica praktične nastave koordinira izlazak učenika i zaposlenika na donjem katu na glavni izlaz
* Dežurni nastavnik pomaže u koordinaciji izlaska učenika i nastavnika
* Nastavnici koji se zateknu u zbornici pomažu u koordinaciji izlaska učenika i nastavnika
* Tajnica škole pomaže u koordinaciji izlaska učenika i nastavnika
* Stručna suradnica pomaže u evakuaciji učenika
* Knjižničarka pomaže u evakuaciji nastavnika i usmjerava učenike na stražnji izlaz
* Domar i spremačice koja se zatekne na radnom mjestu otvaraju širom izlazna vrata i isključuju plin, struju, vodu te pomažu u evakuaciji učenika
* Ravnateljica kontrolira evakuaciju učenika i zaposlenika, obavještava nadležne službe i roditelje o situaciji u školi

**PONAŠANJE I POSTUPANJE ZAPOSLENIKA U VRIJEME POTRESA :**

* Ukoliko se dogodi potres za vrijeme trajanja nastave, a nalazite se u učionici, dok traje potres i trešnja uputite učenike da se sklone ispod svoje klupe, pokriju glavu jednom rukom, drugom se drže za nogu klupe, isto napravite i sami. Odmaknite se od staklenih površina, ili od visokih predmeta, ormara i slično. Ako niste pored klupe stanite uz dulji zid učionice.
* Ukoliko ste na hodniku ili wc-u stanite uz zid bez prozora ili ispod štoka od vrata, a nakon trešnje ostvarite komunikaciju s kolegom koji na hodniku koordinira izlazak učenika i nastavnika te evakuaciju
* Ukoliko ste u dvorani, uputite učenike da stanu uz nosivi zid, isto tako i u svlačionici.
* Ne napuštajte zgradu dok traje potres
* Nakon smirivanja trešnje dajte uputu učenicima da izađu iz zaklona klupa i u učionici formiraju kolonu jedan iza drugoga. Prekontrolirajte broj učenika i provjerite jesu li svi učenici neozlijeđeni.
* Ponesite ruksak prve pomoći i napustite školu s učenicima prema Planu evakuacije u koordinaciji sa osobom koja u vašoj neposrednoj blizini koordinira izlazak učenika i nastavnika. Ubrzanim hodom odvodite učenike evakuacijskim putem na zborno mjesto, dvorište studentskog centra.
* Na zbornom mjestu mirno zadajete upute učenicima (da ne napuštaju zborno mjesto i čekaju dolazak ili javljanje roditelja, da se udalje od visokih zgrada, drveća, rasvjetnih stupova), uz održavanje razmaka. Na zbornom mjestu pazite jesu li svi učenici iz razreda s vama te ih održavate u grupi i nipošto ne dopuštate učenicima samostalan odlazak kući.
* Ostajete s učenicima do dolaska roditelja ili do javljanja roditelja, potvrde razrednika, ravnateljice ili pedagoške službe.
* Ukoliko neki roditelji dođu po svoju djecu, možete ih pustiti.
* Nastojte što prije uspostaviti komunikaciju s razrednikom, ravnateljicom ili pedagoškom službom (mobitel, mail, Teams, odnosno način koji će u tom trenutku biti najbrži).
* Ravnateljica će preko mrežne stranice škole objaviti podatke o zbrinutosti i sigurnosti učenika
* Ravnateljica će vam javiti kako i kada ćete napustiti zborno mjesto, vraćate li se u učionice ili učenici odlaze kućama.
* Nakon svakog potresa ravnateljici predajte izvješće o sigurnosti i zbrinutosti učenika koji su s vama. Ravnateljica će obavijestiti roditelje o sigurnosti i zbrinutosti učenika.

Nastavnici na prvom satu (satu razrednika) obavezno prolaze Protokol o postupanju u slučaju potresa i uvježbavaju strategije zaštite.

**KAKO PSIHOLOŠKI PRIPREMITI UČENIKE:**

* ostanite smireni, budite nježni, strpljivi i ne povisujte ton glasa
* podsjetite ih da su sada sigurni
* objasnite im što se dogodilo i kako ćete dalje postupati
* dopustite im da budu tužni, nemojte očekivati da budu čvrsti
* dopustite im da budu blizu vas ako su jako uplašeni
* ne izlažite ih uznemirujućim scenama (kao što su ozlijeđeni ljudi, ruševine)
* Stvoriti osjećaj sigurnosti i zaštićenosti (potvrda da ih se trudite zaštiti)
* Razgovarajte s djecom (upoznajte se s osjećajima i iskustvima)
* Potičite solidarnost i toleranciju unutar razreda
* Smanjiti podsjetnike na krizni događaj
1. **BROJEVI TELEFONA HITNIH SLUŽBI**



Ovaj Protokol objavljen je ne mrežnoj stranici škole te na službenoj Facebook stranici škole. S ovim Protokolom upoznati su roditelji, učenici i djelatnici Škole.

U Zagrebu, 19.01.2021. Ravnateljica

 Darinka Štampar Šmaguc, prof**.**